Yhdysvaltain Grand Prix 2016

Yhdysvaltain Grand Prix 2016 oli Formula 1 -sarjan 18. osakilpailu kaudella . Kilpailu ajettiin 23. lokakuuta Texasin pääkaupungissa Austinissa Circuit of the Americas -moottoriradalla.

 Kilpailu 
Paalupaikkamies Lewis Hamilton piti kärkipaikkansa lähdössä. Kolmannesta ruudusta startannut Red Bullin Daniel Ricciardo nousi toiseksi ohi Nico Rosbergin. Kimi Räikkönen nousi neljänneksi ohi Max Verstappenista. Ensimmäisessä mutkassa Nico Hülkenberg osui Sebastian Vettelin- ja Valtteri Bottaksen takarenkaisiin. Bottas kärsi ensimmäisellä kierroksella rengasrikon ja Hülkenberg keskeytti kilpailun.

Kärkimiehistä ainoastaan Mercedekset ja Max Verstappen lähtivät kilpailuun pehmeillä renkailla, kun taas muut lähtivät superpehmeillä. Kilpailu ajettiin läpi pääasiassa kahden ja kolmen varikkopysähdyksen taktiikoilla. Max Verstappenin tullessa toiselle varikkopysähdykselleen kierroksella 27 mekaanikot eivät olleet valmiina odottamassa Verstappenia kommunikaatiovirheen vuoksi. Pari kierrosta myöhemmin Verstappenin auto hajosi ja hän joutui keskeyttämään kilpailunsa radan varteen, minkä seurauksena virtuaalinen turva-auto (VSC) tuli radalle.

Virtuaalisen turva-auton takana muun muassa Mercedekset ja Sebastian Vettel tekivät viimeiset varikkopysähdyksensä. Nico Rosberg ohitti VSC:n ansiosta Daniel Ricciardon nousten kilpailussa toiseksi. Kimi Räikkönen tuli kierroksella 39 varikolle. Hänen renkaansa ei ollut kunnolla kiinni, kun hän lähti varikkoruudustaan ja joutui pysäyttämään autonsa radan varteen. Räikkönen perutti autonsa takaisin varikolle, joutuen keskeyttämään kilpailunsa. Ferrarille langetettiin 5000 euron sakot vaaratilanteen aiheuttamisesta.

Kilpailun voittoon ajoi Lewis Hamilton. Toiseksi ajoi Nico Rosberg ja kolmanneksi Daniel Ricciardo. Sebastian Vettel oli neljäs. Fernando Alonso ajoi viidenneksi otettuaan kontaktia Felipe Massan kanssa kilpailun lopussa, jonka myötä Massa kärsi rengasrikon ja oli maalissa seitsemäs. Carlos Sainz oli kuudes. Valtteri Bottas oli maalissa 16:s.

Tulokset
SijaNroKuljettajaTalliKierroksetAika/KeskeytysLähtöruutuPisteet1.44 Lewis HamiltonMercedes561:38.12,6181252.6 Nico RosbergMercedes56 +4,5202183.3 Daniel RicciardoRed Bull Racing-TAG Heuer56 +19,6923154.5 Sebastian Vettel Ferrari56 +43,1346125.14 Fernando AlonsoMcLaren-Honda56 +1.33,95312106.55 Carlos Sainz Jr.Toro Rosso-Ferrari56 +1.36,1241087.19 Felipe MassaWilliams-Mercedes55 +1 Kierros968.11 Sergio PérezForce India-Mercedes55 +1 Kierros1149.22 Jenson ButtonMcLaren-Honda55 +1 Kierros19210.8 Romain GrosjeanHaas-Ferrari55 +1 Kierros17111.26 Daniil KvjatToro Rosso-Ferrari55 +1 Kierros1312.20 Kevin MagnussenRenault55 +1 Kierros1813.30 Jolyon PalmerRenault55 +1 Kierros1514.9 Marcus EricssonSauber-Ferrari55 +1 Kierros1615.12 Felipe NasrSauber-Ferrari55 +1 Kierros2116.77 Valtteri BottasWilliams-Mercedes55 +1 Kierros817.94 Pascal WehrleinManor-Mercedes55 +1 Kierros2018.31 Esteban OconManor-Mercedes54 +2 Kierrosta22Kesk.7 Kimi RäikkönenFerrari38Rengas5Kesk.33 Max VerstappenRed Bull Racing-TAG Heuer28Vaihdelaatikko4Kesk.21 Esteban GutiérrezHaas-Ferrari16Jarrut14Kesk.27 Nico HülkenbergForce India-Mercedes1Kolarivaurio7Lähde:
Huom
 Kevin Magnussen sai lisäaikaa viisi sekuntia radan ulkopuolelta ohittamisesta.

 Sijoitukset kilpailun jälkeen 

+Kuljettajien pisteetSijoitusKuljettajaPisteet1. Nico Rosberg3312. Lewis Hamilton3053. Daniel Ricciardo2274. Sebastian Vettel1775. Kimi Räikkönen170

+Valmistajien pisteetSijoitusValmistajaPisteet1. Mercedes6362. Red Bull Racing4003. Ferrari3474. Force India1385. Williams130

Huom!: Vain viiden parhaan sijoitukset sisällytetty.

Lähteet

Luokka:Yhdysvaltain Grand Prix
Luokka:Osakilpailut Formula 1 -kaudella 2016